Svenska Cellulosa Aktiebolaget SCA

[thumb|240px|Ortvikenas papīrfabrika [Sundsvalla|Sundsvallā]]
thumb|240px|Estrandas koksnes masas fabrika
***Svenska Cellulosa Aktiebolaget SCA (publ)*** jeb ***SCA*** ir Zviedrijas uzņēmums, kas piedāvā koksnes produkciju. Tā galvenais birojs atrodas Sundsvallā. Uzņēmums dibināts 1929. gadā.

Uzņēmums ražo koksnes izstrādājumus, koksnes masu, papīru un koksnes biokurināmo. *SCA* ir viens no lielākajiem privātajiem meža īpašniekiem ar 2,6 miljoniem hektāru.
Līdz 2017. gadam, kad tika atdalīts *[[Essity]]*, *SCA* lielākā produkcijas daļa bija higiēnas un veselības produkti.

*SCA* akcijas (A un B klase) tiek kotētas *[[Nasdaq Stockholm]]* biržā. 2020. gada decembrī lielākie kapitāldaļu turētāji bija: *[[Industrivärden|Industrivärden AB]]* (10,3 %), *AMF Pension & Fonder* (10,10 %), *[[Norges Bank]]* (7,2 %), *Alecta Pensionsförsäkring* (4,4 %), *[[Swedbank]] Robur fonder* (3,8 %).

## Vēsture
Uzņēmumu *Svenska Cellulosa Aktiebolaget* ("Zviedrijas celulozes akciju sabiedrība", *SCA*) 1929. gada 27. novembrī dibināja zviedru finansists Ivars Krūgers (*Ivar Kreuger*), apvienojot vairākus Zviedrijas kokapstrādes, celulozes ražošanas, mašīnbūves un elektrostaciju uzņēmumus vienā grupā. Pēc Krūgera bankrota un pašnāvības 1932. gadā uzņēmuma kontroli pārņēma banka *[[Svenska Handelsbanken|Handelsbanken]]*. 1932. gadā sāka darbu Estrandas (*Östrand*) koksnes masas fabrika. Aptuveni 50 % celulozes produkcijas tika eksportēta uz ASV.
Otrais pasaules karš dramatiski samazināja eksporta iespējas.

Pēc kara *SCA* stāvoklis uzlabojās. 1950. gadā uzņēmuma akcijas sāka kotēt Stokholmas biržā. 1957. gadā Ortvikenā tika atvērta avīžpapīra fabrika ar divām papīra mašīnām.
1960. gadā par uzņēmuma izpilddirektoru kļuva Eije Mosbergs. 1961. gadā tika pieņemts ilgtermiņa stratēģiskais plāns, ņemot vērā, ka Zviedrijas ziemeļos ir samazinājušies koksnes resursi. Galvenās plāna sastāvdaļas bija ciešāka koksnes masas ražošanas integrācija ar papīra ražošanu un pārdošanas paplašināšana ārzemēs.
1960. gados tika slēgtas 18 ražotnes, koncentrējoties uz lielākajām fabrikām. 1960. gados pārtraukta apaļkoku pludināšana, pārejot uz autotransportu; eksporta uzlabošanai tika iegādāti kuģi. 1961. gadā Munksundā sāka darbu gofrētā kartona ražotne.

1975. gadā *SCA* nopirka higiēnas preču ražotāju *[[Mölnlycke Health Care|Mölnlycke AB]]* (ar zīmoliem *TENA*, *Libresse*).
1970. gadu otrajā pusē Zviedrijas celulozes un papīra rūpniecībā iestājās kritums, tādēļ tika nolemts paplašināt produkcijas klāstu, īpaši higiēnas preču jomā.
1980. gados uzņēmums sāka izplesties Eiropā, Āzijā un Amerikā, iegādājoties uzņēmumus vai dibinot kopuzņēmumus.
1983. gadā *SCA* akcijas sāka kotēt Londonas fondu biržā.
1988. gadā tika iegādāts Itālijas pakošanas materiālu ražotājs *Italcarta* un Francijas autiņbiksīšu ražotājs *Peaudouce*.
1980. gados tika nopirkta Austrijas īpašas kvalitātes iespiedpapīra fabrika Lākirhenā

1990. gadā tika nopirkts Apvienotās Karalistes transporta iepakojuma ražotājs *Reedpack*.
1991. gadā Zviedrijā sākās saimniecības lejupslīde, un *SCA* nācās veikt reorganizāciju, racionalizējot iekšējos procesus un samazinot izmaksas.
1991. gadā tika pārdota kuģniecība *SCA Shipping*. 1992. gadā tika pārdots enerģētikas uzņēmums *Båkab Energi AB*. 1995. gadā *SCA* ieguva Vācijas iepakojuma un higiēnas papīra ražotāja *PWA* (ar zīmolu *Zewa*) kapitāldaļu vairākumu (sākotnēji tas bija 75 %, bet 1997. gadā iegūti 94 %).
1996. gadā autiņbiksīšu zīmols *Peaudouce* tika pārdots *[[Kimberly Clark]]*, *SCA* paturot fabriku Francijas ziemeļos.
1997. gadā *Mölnlycke* klīnisko produktu nodaļa tika pārdota uzņēmumam *Nordic Capital*, un kopš 1998. gada tas ir neatkarīgs uzņēmums *[[Mölnlycke Health Care]]*.
1999. gadā *SCA* un *MoDo* apvienoja biroja papīra ražošanu uzņēmumā *Modo Paper*.

2000. gada 31. maijā tika paziņoti *SCA* un Somijas *[[Metsä-Serla]]* aktīvu apmaiņas darījumi. *SCA Packaging* iegādātos kartona ražotāju *Metsä Corrugated*; *SCA* piederošos 50 % *Modo Paper* kapitāldaļu pārdotu *Metsä-Serla*; *SCA* meitas uzņēmums *SCA Mölnlycke Holding B.V.* iegādātos higiēnas papīra ražotāja *[[Metsä Tissue]]* 65,58 % kapitāldaļu. Tajā laikā *SCA* grupai piederēja 19,27 % *Metsä Tissue* akciju. 2000. gadā Eiropas Komisija atļāva *Metsä Corrugated* un *Modo Paper* darījumus, bet 2001. gada janvārī Eiropas Komisija liedza *SCA* iegādāties *Metsä Tissue*, bažījoties par konkurences samazināšanos higiēnas papīra tirgū Ziemeļvalstīs.

2001. gadā *SCA* nopirka *[[Georgia-Pacific]] Tissue* meitas uzņēmumu ASV *Wisconsin Tissue*, kā arī aizsargiepakojuma ražotājs *Tuscarora*.
2004. gadā no *[[International Paper]]* tika nopirkts Jaunzēlandes higiēnas papīra ražotājs *Carter Holt Harvey*, tādējādi *SCA* nostiprinājās Austrālāzijas reģionā.
2007. gadā tika pārdotas Ziemeļamerikas iepakošanas bizness. 2007. gadā tika nopirktas *[[Procter & Gamble]]* higiēnas papīra Eiropas operācijas ar zīmolu *Tempo*.
2008. gadā *SCA* pārtrauca akciju kotēšanu Londonas fondu biržā.
2009. gadā ar Kolumbijas kopuzņēmuma starpniecību tika iegādāts Argentīnas lielākais sieviešu higiēnas produktu uzņēmums *Algodonera Aconcagua*.

2010. gadā *SCA* no *Copamex* iegādājās autiņbiksīšu biznesu Meksikā un Centrālamerikā; tika pārdots Āzijas iepakošanas bizness.
2011. gadā tika nopirkts Brazīlijas higiēnas produktu uzņēmums *Pro Descart* un Turcijas urīna nesaturēšanas produktu ražotāja *San Saglik* 95 % kapitāldaļu. 2011. gadā *SCA* un *Pacific Equity Partners* izveidoja kopuzņēmumu Austrālāzijā; *SCA* iegādājās Turcijas higiēnas produktu uzņēmuma *Komili* 50 % kapitāldaļu.
2012. gada 19. jūlijā tika nopirkta *[[Georgia-Pacific]]* Eiropas higiēnas papīra nodaļa kopā ar *Georgia-Pacific Nordic* (ar zīmolu *Lotus*).

2012. gadā *SCA* iegādājās Āzijas higiēnas produktu uzņēmumu *Everbeauty* un Čīles uzņēmuma *PISA* (*Papeles Industriales S.A.*) atlikušos 50 % kapitāldaļu.
2012. gadā Apvienotās Karalistes uzņēmumam *[[DS Smith]]* par 1,7 miljardiem eiro tika pārdots iepakošanas bizness, izņemot divas kraftkartona fabrikas Zviedrijā.
2012. gadā Austrijas iespiedpapīra fabrika Lākirhenā tika pārdota *Heinzel Group*.
2013. gadā *SCA* kļuva par Ķīnas higiēnas papīra uzņēmuma *Vinda* lielāko akcionāru; Austrijā tika pārdota avīžpapīra fabrika Lākirhenā.
2014. gadā *SCA* higiēnas produktu bizness Ķīnā, Honkongā un Makao tika nodots *Vinda*. Kopuzņēmumam *Asaleo Care*, kas darbojās Austrālijā, Jaunzēlandē un Fidži, tika veikts sākotnējais publiskais piedāvājums, *SCA* daļa tajā — 32,5 %.

2015. gada augustā tika paziņots, ka *SCA* higiēnas nozare tiks atdalīta no meža produktu nozares. Tika pieņemts lēmums biznesu Taivānā un Dienvidkorejā pievienot *Vinda*.
2016. gada 21. janvārī tika pabeigta ASV higiēnas papīra ražotāja *[[Wausau Paper]]* iegāde.
2016. gada 24. augustā tika paziņots, ka *SCA* tiks sadalīts divos atsevišķos uzņēmumos.
2016. gada decembrī *SCA* paziņoja, ka par 2,74 miljardiem eiro iegādāsies uzņēmumu *BSN Medical*, kas specializējies kompresijas terapijas, ortopēdijas un brūču kopšanas produktos; tā zīmoli: *Jobst*, *Leukoplast*, *Cutimed*, *Delta Cast* un *Actimove*.
2016. gadā tika pieņemts lēmums Brazīlijā būvēt jaunu ražotni urīna nesaturēšanas produktiem. Tika nolemts veikt investīcijas, paplašinot Estrandas koksnes masas fabriku Zviedrijā. Izdevumu samazināšanas nolūkos tika slēgta bijusī *Georgia-Pacific* higiēnas papīra fabrika Francijā. Tika nolemts slēgt Ortvikenas papīrfabriku Zviedrijā.

2017. gadā tika pabeigta higiēnas un medicīnas produktu biznesa atdalīšana no *SCA*, jaunajam uzņēmumam dodot nosaukumu *Essity*.
2017. gada 15 jūnijā *Essity* akcijas sāka kotēt *[[Nasdaq Stockholm]]* biržā.
2018. gada 19. jūlija *SCA* un *Turinge Energi* kopīgi attīstāmais vēja parks Ongē tika pārdots investīciju uzņēmumam *Green Investment Group*.

2019. gada 14. februārī ar karaļa Kārļa XVI piedalīšanos tika atklāta paplašinātā Estrandas koksnes masas fabrika. 4. martā *SCA Wood France* un Francijas uzņēmums *Innovation Solutions Bois* (*Groupe ISB*) apvienoja to koksnes apstrādes un izplatīšanas operācijas Francijā. Aprīlī *SCA* Latvijā iegādājās  meža zemes; jūnijā Igaunijā tika iegādāti  meža zemes, kā arī vēl  Latvijā (SIA Sundin Mežs) no *Livland Skog AB*. 3. jūnijā tika paziņots, ka jūras terminālis Roterdamā *SCA Logistics (Rotterdam) B.V.* tika pārdots Nīderlandes uzņemumam *Matrans Holdings B.V.*

2020. gada 15. septembrī tika paziņots, ka *SCA* no uzņēmuma *Isnaudas Forest Holding AB* iegādāsies  zemes, no kuriem  mežs.
1. decembrī *SCA Wood Supply UK Ltd*, kas nodarbojās ar kokmateriālu ražošanu un izplatīšanu mājas labiekārtošanas un būvnieku tirgotāju sektoram Apvienotajā Karalistē, tika pārdots uzņēmumam *BSW Timber Ltd*.
2021. gada sākumā *SCA* nolēma pārtraukt iespiedpapīra ražošanu, un pirmajā pusgadā slēgt visas trīs papīra mašīnas Ortvikenas papīrfabrikā Sundsvallā. Janvārī Ortvikenas papīrfabrikā tika slēgta papīra mašīna *PM5*, kas ražoja papīru laikrakstiem un žurnāliem; šo vietu plānots atbrīvot uzņēmumam *Renewcell*, kas veiks audumu izstrādājumu otrreizējo pārstrādi.

## Grupas organizācija
*SCA* grupa ir iedalītas piecās biznesa nozarēs:
* *Forest* (Mežs, *SCA Skog AB*). Uzņēmumam pieder vairāk nekā 2,6 miljoni hektāru meža Zviedrijas ziemeļos un 50 tūkstoši hektāru Igaunijā un Latvijā. 2018. gadā no *SCA* mežiem tika iegūti 4,3 miljoni m³ koksnes, aptuveni tikpat tika iepirkti no ārējiem piegādātājiem.
* *Wood* (Koksne). Koksnes segmentā ietilpst piecas kokzāģētavas Zviedrijā, koksnes apstrādes ražotnes Zviedrijā, Apvienotajā Karalistē un Francijā, kā arī produkcijas izplatīšanas tīkls.
* *Paper* (Papīrs). Obolā, Munksundā, Piteo un Ūmeo tiek ražots gofrētais iepakojuma papīrs; Ortvikenā (Sundsvallā) tiek ražots iespiedpapīrs, ko izmanto žurnāliem, katalogiem un komercizdevumiem.
* *Pulp* (Koksnes masa). Koksnes masu ražo Estrandas fabrikā.
* *Energy*. Atjaunīgā enerģija. Zviedrijā *SCA* pieder trīs koksnes granulu ražotnes, kas gadā saražo  granulu. *SCA* izīrē meža zemi vēja turbīnu darbināšanai. *SCA* arī izstrādā nākamās paaudzes biodegvielu un zaļās ķimikālijas.

Grupā ir arī atbalsta nodaļa, kas nodarbojas ar iepirkaumiem un loģistiku (*Sourcing & Logistics *). *SCA* ir jūras termināļi Sundsvallā, Ūmeo, Roterdamā, Londonā, Ķīlē, kā arī asociētie termināļi citās valstīs.

## Atsauces

## Ārējās saites
* SCA vietne